b'\n_START_ARTICLE_\nKombinasjon (sjakk)\n_START_PARAGRAPH_\nKombinasjon i sjakk er en trekksekvens som medf\xc3\xb8rer at motspilleren gis f\xc3\xa5 eller ingen valgmuligheter (trekktvang), ikke sjelden ved hjelp av et offer._NEWLINE_Hensikten er \xc3\xa5 oppn\xc3\xa5 taktiske m\xc3\xa5l, eksempelvis sjakkmatt, materiell gevinst, forbedret stilling, patt, evig sjakk etc. Til forskjell fra strategi, der langsiktige posisjonelle fordeler etterstreves, er de vanligste kombinasjonene unnagjort etter to eller tre trekk, selv om enkelt mer spektakul\xc3\xa6re kombinasjoner kan foreg\xc3\xa5 i atskillige trekk; gode eksempler p\xc3\xa5 dette kan finnes i \xc2\xabdet ud\xc3\xb8delige partiet\xc2\xbb og i \xc2\xabdet eviggr\xc3\xb8nne partiet\xc2\xbb, begge fra hvits 19. trekk ._NEWLINE_Alekhin betegnet kombinasjoner som \xc2\xabsjakkspillet hjerte\xc2\xbb.'